# Kiertyvä maailmankaikkeus

Torus-pelit esittelevät yli 10-vuotiaille lapsille (ja aikuisille myös!) mielikuvitusta kiihottavan mahdollisuuden ”kiertyvästä maailmankaikkeudesta”. Kun pelaat, opit vaistomaisesti ymmärtämään sellaista maailmankaikkeuden mallia, joka on rajaton mutta ei ääretön.

Perusidea on yksinkertainen. Ota paperiarkki ja piirrä siihen kalan kuva.

Jos kierrät paperin rullalle ja liimaat vasemman ja oikean reunan yhteen, kalan maailmasta tulee lieriö. Kun kala ui itään, se kiertää koko lieriön ja palaa lähtöpaikalleen lännestä.

Jos rullaatkin paperin niin, että liimaat sen ylä- ja alareunat yhteen, kalan maailmasta tulee vaakasuora lieriö. Jos kala kääntyy 90° ja ui pohjoiseen, se kiertää koko lieriön ja palaa lähtöpaikalleen etelästä.

Haluamme kuitenkin liittää paperin vasemman reunan oikeaan ja yläreunan alareunaan, molemmat liitokset yhtaikaa. Jos yrität tehdä sen oikealla paperiarkilla, huomaat että tuloksena on ryppyinen mytty.

Onneksi liitokset voi tehdä helposti tietokoneohjelmalla. Torus-peleissä on neliön muotoinen pelilauta, jonka vasen reuna jatkuu oikealle reunalle ja jonka alareuna jatkuu yläreunalle. Ryppyistä paperia ei tarvita.

Yritä itse: Mene Palaa Ohje-valikkoon ja valitse Koepöytä. Näet kalan. Tartu kalaan ja työnnä se yläreunan yli – se palaa automaattisesti alhaalta! Työnnä kalaa sitten oikealle, niin se palaa vasemmalta. Tällaista avaruutta, joka palaa itseensä sekä ylhäältä alas että oikealta vasemmalle, kutsutaan torukseksi.

Kaikki torus-pelit toimivat kuten kalan maailma. Jos esimerkiksi suljet tämän Ohje-sivun, painat Vaihda peli -painiketta ja valitset Palapelin, saat Torus-palapelin. Tartu johonkin palaseen ja työnnä se yläreunan yli – se palaa automaattisesti alhaalta. Työnnä palasta sitten oikealle, se palaa automaattisesti vasemmalta. Koeta huviksesi koota saman tien koko palapeli.

Saat peliin uuden näkökulman, kun tartut pelipöytään (ei pelinappulaan) ja vierität sitä: raahaat pelilautaa kahdella sormella: laudalta katoavat osat ilmestyvät näkyviin sen vastakkaiselta puolelta. Kun jatkat pelaamista, tämä vuorovaikutus tunto- ja näköaistien alueella tuottaa sinulle luihin ja ytimiin ulottuvan ymmärryksen maailmankaikkeudesta, joka on rajaton mutta ei ääretön.

Kun olet pelannut kaikkia kaksiulotteisia pelejä ja tottunut kiertyvään pelilautaan (joka on rajaton mutta ei ääretön), voit ryhtyä miettimään kolmiulotteista kiertyvää maailmankaikeutta. Mene Palaa Ohje-valikkoon ja valitse Kuinka pelata – 3D.

Satelliittihavainnot viittaavat siihen, että maailmankaikkeutemme saattaa olla kiertyvä jokseenkin samalla tavalla kuin Torus-pelien pelilauta, mutta tähänastiset havainnot ovat riittämättömiä varmojen johtopäätösten tekoon.

Kirja The Shape of Space kertoo kiertyvistä maailmankaikkeuksista lukio- ja korkeakouluopiskelijoille sekä aikuisille.

Kysymyksiä? Ota yhteys Jeff Weeks. Vastaus odotettavissa melko pian.

© 2021 by Jeff Weeks